Document ID: 31981R0551

31981R0551
L 056/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 551/81 НА КОМИСИЯТА
от 25 февруари 1981 година
относно класирането на стоки в подпозиция 90.07 А от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейска икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 280/77 (2), и по-специално член 3 от него;
като има предвид, че с цел да осигури еднаквото прилагане на номенклатурата на Общата митническа тарифа трябва да се предвиди класиране на апарати за прехвърляне върху микрофилм на информация, записана върху магнитна лента, състоящи се от:
-
дек за възпроизвеждане на магнитна лента,
-
обработваща единица за превръщане на информацията, записана върху лентата, в четливи символи за онагледяване на електронно-лъчева тръба и за контролиране на действието на камера и светкавица, които се използват за фотографиране на тези символи. По желание тази част от операцията може да се извърши от централната единица за обработка на информация вместо от обработващата единица, която е част от самия апарат,
-
електронно-лъчева тръба, онагледяваща символите,
-
светкавица,
-
камера за фотографиране на символите върху микрофилм,
-
единица за проявяване и копиране на филма под формата на микрофишове;
като има предвид, че Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 3324/80 (4), включва в позиция № 84.53 автоматични машини за обработка на информация и техните единици и други машини за обработка на информация, в позиция № 84.54 - други офис машини, в позиция № 90.07 - фотографски камери, а в позиция № 90.10 - апарати и оборудване от вида, използван във фотографски лаборатории, непопадащи в никоя друга позиция от глава 90;
като има предвид, че тези позиции се отнасят до класирането на гореупоменатите апарати, които изпълняват три функции: възпроизвеждане на данни, фотографиране и проявяване на филм;
като има предвид, че позиция № 84.53 не включва апарати, включващи или опериращи заедно с автоматична машина за обработка на информация и изпълняващи специфична функция; като има предвид, че обработващата единица в гореупоменатите апарати не може да се смята за основен елемент на апарата, тъй като тя дори не може да се използва в работата му, а вместо нея се използва централнообработваща единица на автоматична машина за обработка на информация;
като има предвид, че във всеки случай раздел ХVI, който включва позиции № 84.53 и 84.54, не обхваща артикули, попадащи в глава 90;
като има предвид, че позиция № 90.07 включва камери за копиране на документи, включително такива, записващи на микрофилм, и такива, при които експонирането и възпроизвеждането се извършват автоматично; като има предвид, че камерите за копиране на данни и запис върху микрофилм трябва по сходен начин да се класират в позиция № 90.07; като има предвид, че гореупоменатите апарати съдържат камера, която съставлява съществен елемент от тях;
като има предвид, че съгласно Общо правило А 3, буква б) за тълкуване на номенклатурата гореупоменатите апарати трябва, следователно, да бъдат класирани в позиция № 90.07, тъй като са основно фотографски камери;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Апарати за прехвърляне върху микрофилм на информация, записана върху магнитна лента, състоящи се от:
-
дек за възпроизвеждане на магнитна лента,
-
обработваща единица за превръщане на информацията, записана върху лентата, в четливи символи за онагледяване на електронно-лъчева тръба и за контролиране на действието на камера и светкавица, които се използват за фотографиране на тези символи. По желание тази част от операцията може да се извърши от централната единица за обработка на автоматична машина за обработка на информация вместо от обработващата единица, която е част от самия апарат,
-
електронно-лъчева тръба, онагледяваща символите,
-
светкавица,
-
камера за фотографиране на символите върху микрофилм,
-
единица за проявяване и копиране на филма под формата на микрофишове;
се класират в Общата митническа тарифа в подпозиция:
90.07
Фотографски камери; фотографски лампи за светкавица и крушки светкавица, различни от лампи с батерия, в позиция № 85.20:
А.
Фотографски камери
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 февруари 1981 година.

Labels: 3
12
1